تاوانکاری تەمەن (٦٩) ساڵ، بە نامۍ "ویلیام.م " کە ڕێککەوتوو (23)ێ  مانگەو کانوونوو ېووەمې پەلامارەو سەروو دلێنەو ڕۊشنویریی کوردی و دووێ هەرمانگایاش دا، جە ئاقیبەتنە ېەرۍ چالاکۍ کورڎیش گەشمەرڎێ کەرڎێ و ېەرۍ کەسۍ تەریچش زامڎارۍ کەردۍ. بە مەڵامەتوو نەۋەشیی دەروونی جە زینڎانۆ فاڕیاوە نەوەشخانێوە دەروونی، وەلۍ جارێوە تەر گیرېاوە.
جە نەوەشخانێوە دەروونیی ئەمنینە، قەرار درېا کە بکوشەکە دەسگیر کریۊوە و جە سەعات (١٦:٢٥) دمانیمەڕۊی  جارێوە تەر گیرېاوە.
تاوانکار "ویلیام.م" کە ھجوومش کەرڎ سەروو دلێنەو ڕۊشنوېری کوردی و چاشتخانێوە و سەرتاشخانێوە کوردی، ولیامی تاوانکار جە لاېەنوو جوانە کورڎاوە، گیریا و دماتەریچ  تەسلیم بە پۊلیسی کرېا.
نویسینگەو داواکاری گرڎېنەو پاریسی، دماو ڕوێوە جە کۆکوشییەکەی جە (٢٤) و کانوونوو ېەکەمینە فەرمانەو ئەرەگێرتەی بکوشەکەیش دێبێ . داواکاری گرڎین حاڵەتوو نەوەشیی بکوشەکەیش کەرڎەبۍ بەھانۍ و واتش: تاوانکارەکەشا بەرڎەن پۍ نەوەشخانەی دەروونی جە ڕاوەبەریی ئەمنیی پاریسی، وەلۍ دما نیمەڕۊو ھێزی، دکتۊر نەۋەشەکەش وشکنابێ ، وستەبێش چێروو چەمڎاریی زانستیوە  واتش، کە بکوشەکە پیمانەو نەوەشییە دەروونییەکەیش  نییا حەنڎاو ئانەینە بلۆ خەسەخانە.
ھ.ئ
